Nærmest mirakuløst er ingen i livsfare efter et voldsomt uheld på Hjørringvej cirka 1,5 km uden for Frederikshavn. En stationcar kom i slyng - muligvis på grund af nogle kraftige regnbyger - ramte autoværnet i den modsatte side af vejen og blev ramt af en anden bil. Stationcaren blev bogstaveligt talt revet midt over. Alligevel kom føreren af bilen fra ulykken med livet i behold. Vedkommende er dog sammen med to andre kørt til behandling på Hjørring Sygehus. Vejen blev åbnet igen efter omkring en time.

Referat:
Bil revet midt over og vejen mellem Frederikshavn og Hjørring spærret i eftermiddag.